Oicuvo nacionalinis parkas

Oicuvo nacionalinis parkas (lenk. Ojcowski Park Narodowy) – nacionalinis parkas pietų Lenkijoje, Mažosios Lenkijos vaivadijoje, 16 km į šiaurę nuo Krokuvos. Parkas įkurtas 1956 m., pavadintas netoliese esančio Oicuvo kaimo vardu. Oicuvo nacionalinis parkas užima 21,46 km² plotą ir yra mažiausias šalyje. 15,28 km² yra miškai, o 2,51 km² – ypač saugoma teritorija. Šiame parke randama daug klintinių klifų, tarpeklių ir apie 400 urvų. Vienas žymiausių iš jų yra 320 m gylio Loketeko urvas. Oicuvo nacionalinis parkas pasižymi labai plačia biologine įvairove. Čia gyvena apie 5500 rūšių gyvūnų. Iš jų apie 4600 sudaro vabzdžių rūšys ir 135 paukščių. Manoma, kad pirmieji gyventojai šioje teritorijoje, kur randama daug titnago, apsigyveno dar paleolito laikotarpiu, prieš maždaug 120 000 metų. Galerija Nuorodos Oficiali svetainė Šaltiniai